{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":15,"n_cols":6,"rows_kept":15,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - UPUTE ZA PRIJAVITELJE: Poziv na dodjelu bespovratnih sredstava Potpora MSP-ovima Istarske županije u zelenoj tranziciji putem proizvodnih inovacija"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HRVOJKA SKOKOVIĆ HARAŠIĆ","Poziv na dodjelu bespovratnih sredstava,\n1.Opće informacije","Poštovani,\nmolimo razmotriti izmjene i dopune nacrta Poziva ili ako to nije moguće molimo pojasniti na koji se teritorij odnosi ulaganje u Grad Pula (pretpostavlja se uključivo i pripadajuća naselja Štinjan, Veli Vrh itd), no skrećemo pozornost da se značajna gospodarska aktivnost vezana za Grad odvija na rubnim dijelovima Grada, u industrijskim zonama poput Poslovne i industrijske zone Galižana, koja administrativno pripada Gradu Vodnjanu. Dakle molimo razmotriti da se omogući sudjelovanje MSP-ova u okviru industrijskog prstena Grada Pula, ukoliko je moguće.","Nije prihvaćen","Ne prihvaća se.\nSukladno odredbama ITP-a poziv je planiran u obuhvatu grada Pule i Labinštine. Eventualno odstupanje od toga u većoj ili manjoj mjeri bi se moglo smatrati diskriminacijskim (zašto samo ta dodatna područja)."]
[2,"ANA VEDE","Poziv na dodjelu bespovratnih sredstava,\n1.Opće informacije","Molimo razmotriti povećanje iznosa maksimalnog iznosa bespovratnih sredstava po projektnom prijedlogu na minimalno 250.000 eur; vjerujemo da bi na taj način projekti imali značajniji učinak u digitalnoj/zelenoj tranziciji. Dodatno, molimo predvidjeti prihvatljivost troškova vanjskih stručnjaka  za pripremu projektnog prijedloga budući da će trebati dodatno izrađivati financijsku analizu i procjenu otpornosti na klimatske promjene","Primljeno na znanje","Primljeno na znanje.\nSukladno točki 3. UzP, stavak e.) navedeno je kako je trošak Izrade projektno – tehničke dokumentacije potrebne za prijavu i provedbu projekta (povezuje se s odgovarajućom vrstom potpora kroz koju se planira korištenje dokumentacije) prihvatljiv. Troškovi izrade projektno – tehničke dokumentacije mogu iznosi do 3% ukupnih prihvatljivih troškova."]
[3,"ANA VEDE","Poziv na dodjelu bespovratnih sredstava,\n1.Opće informacije","Pozdravljamo ciljani Poziv za istarske poduzetnike/ce i činjenicu da je prepoznato da, usprkos tome da posluju/emo u visokorazvijenoj regiji, postoje i specifični izazovi u poslovanju, te će im bespovratna sredstva zasigurno olakšati i ubrzati digitalnu i zelenu tranziciju.","Primljeno na znanje","Primljeno na znanje."]
[4,"HRVOJKA SKOKOVIĆ HARAŠIĆ","Poziv na dodjelu bespovratnih sredstava,\n1.Opće informacije","S obzirom na značajan protek vremena od početka planiranja JTF-a u Hrvatskoj do objave UZP-a tj. Poziva (na jesen), molimo istražiti mogućnosti povećanja najvećeg iznosa darovnice na barem 200.000 eura. Navedena zamolba vrijedi i za povećanje alokacije za predmetni Poziv.","Primljeno na znanje","Primljeno na znanje."]
[5,"HRVOJKA SKOKOVIĆ HARAŠIĆ","Poziv na dodjelu bespovratnih sredstava,\n1.Opće informacije","Poštovani, molimo razmisliti dopustivost lokacije ulaganja na razini Istarske županije (IŽ), a ne samo teritorija Grada Pule te Labinštine. Jedan od navedenih uvjeta prihvatljivosti jest registracija sjedišta i/ili podružnice na teritoriju Istarske županije, dok je drugi suženo geografsko područje prihvatljivo za ulaganje na prije navedene 2 geografske lokacije. Koliko se da iščitati iz strateških dokumenata, ideja Fonda za pravednu tranziciju jest ublažiti posljedice prelaska na klimatsku neutralnost povezano sa gašenjem elektrana na fosilna goriva u IŽ (primarno se odnosi na TE Plomin). Iako je alokacija poziva zaista skromna, utjecaj navedene tranzicije imat će posljedice na gospodarstvo čitave županije, koja je vrlo kompaktno povezana u gospodarskom smislu. Razumijemo da su napravljene pdređene ex-ante analize, no potencijalne prijavitelje zbunjuje činjenica da se dopušta prihvatljvost prijavitelja tj. registracija sjedišta i/ili podružnice na razini Županije, ali prihvatljivost ulaganja određuje se samo na odabrane 2 geo-lokacije. Ukoliko se navedenim odrednicama želi kanalizirati ulaganja na navedene 2 geo-lokacije molimo razmisliti o izmjeni uvjeta prihvatljivosti ili dopuni teksta UZP-a iz kojih bi bila razvidna logička podloga koja vodi poticanju gospodarskog razvoja odabranih JLS-ova, za razliku od podrške tranziciji na razini Županije.","Primljeno na znanje","Primljeno na znanje.\nSukladno odredbama ITP-a poziv je planiran u obuhvatu grada Pule i Labinštine, koje je definirano kao područje utjecaja u Teritorijalnom planu za pravednu tranziju. Za navedena područja očekuje se najveći negativni socio-ekonomski učinak zelene tranzcije. Dodatno, treba imati u vidu vrlo ograničenu alokaciju Poziva."]
[6,"HRVOJKA SKOKOVIĆ HARAŠIĆ","Poziv na dodjelu bespovratnih sredstava,\n2. Prihvatljivost prijavitelja i kriteriji isključenja","Molimo jasnu naznaku prihvatljivosti troškova pripreme projektnog prijedloga. S obzirom na opseg dokumentacije koji se traži u sklopu prijave projektnog prijedloga, a u odnosu na maksimalni iznos darovnice od 150.000 eura, ljubazno molimo razmisliti ili o sufinanciranju troškova pripreme projektnog prijedloga ili o smanjenju opsega tražene dokumentacije.","Primljeno na znanje","Primljeno na znanje.\nSukladno točki 3. UzP, stavak e.) navedeno je kako je trošak Izrade projektno – tehničke dokumentacije potrebne za prijavu i provedbu projekta (povezuje se s odgovarajućom vrstom potpora kroz koju se planira korištenje dokumentacije) prihvatljiv. Troškovi izrade projektno – tehničke dokumentacije mogu iznosi do 3% ukupnih prihvatljivih troškova."]
[7,"HRVOJKA SKOKOVIĆ HARAŠIĆ","Poziv na dodjelu bespovratnih sredstava,\n2. Prihvatljivost prijavitelja i kriteriji isključenja","Poštovani, u Kriterijima za ocjenjivanje kvalitete navedeno je sljedeće: \"7.2. (eventualna) Suradnja MSP-a sa znanstveno – istraživačkim institucijama\n\nhttp://mzos.hr/dbApp/pregled.aspx?appName=ustano\nve_Z \n\nZII nisu partner na projektu i ne ostvaruju pravo na financiranje projektnih aktivnost. \n\". \nMolimo doradu UZP - usklađenje s navedenim (dopustivost partnerstva sa ZII ili izmjena Kriterija za ocjenu kvalitete, što je primjenjivo).","Nije prihvaćen","Nije prihvaćen.\nSukladno točki 2. Uputa za Prijavitelje, Prijavitelji moraju djelovati pojedinačno. Partnerske organizacije i partnerstvo bilo koje vrste nisu prihvatljivi. Prijavitelj je odgovoran za provedbu projekta. Suradnja se ostvaruje, ali bez financiranja troškova suradničke organizacije."]
[8,"NEVENKA ROCE","2. Prihvatljivost prijavitelja i kriteriji isključenja,\n2.2. Prihvatljivost projekta          ","Vezano uz: \"Projekt se provodi na prihvatljivom zemljopisnom području - Projekt se provodi (tj. lokacija ulaganja je) na području grada Pule i Labinštine (grad Labin, općine Raša, Pićan, Kršan, Sveta Nedelja) u Republici Hrvatskoj. \"\n\n-Molim da se navede na koja konkretna područja grada Pule se odnosi projekt isto kao što se napisalo za područje Labinštine.\n\nTakođer, predlažemo da se u područje Grada Pule uključe i općine/gradovi aglomeracije Pula.","Nije prihvaćen","Nije prihvaćen.\n“Područje Labinštine” je opći geografski pojam koji obuhvaća više jedinica lokalne sampouprave i zbog toga je bilo nužno definirati te jedinice. Grad Pula je samostalna jedinica lokalne samouprave i ima definiran opseg koji ne treba dodatno pojašnjavati."]
[9,"ANA VEDE","2. Prihvatljivost prijavitelja i kriteriji isključenja,\n2.2. Prihvatljivost projekta          ","Vezano uz kriterij prihvatljivosti projekta: \"Projekt predstavlja najbolji odnos između iznosa potpore, poduzetih aktivnosti i postizanja ciljeva  \n\n- Projektni prijedlog sadržava opis opravdanosti financijskog doprinosa programa u odnosu na opseg aktivnosti koje su predmet financiranja te planiranih rezultata/ostvarenja. Konkretno, prijavitelji su dužni u projektnom prijedlogu opisati način na koji je ocijenjeno da su troškovi projekta opravdani a taj se opis može temeljiti na obrazloženju jediničnih troškova ključnih aktivnosti projekta (u odnosu na trenutne tržišne cijene), na usporedbi s troškovima sličnih projekata ili neki drugi način kojim pokazuje odnos između planiranih troškova i planiranih aktivnosti i ciljeva. Ispunjenost kriterija provjerava se uvidom u prijavni obrazac (rubrika Troškovi izgradnje i /ili opreme), Troškovnik  i po potrebi dodatne dokaze (npr. podaci o analiziranim drugim/usporedivim nabavama, projektima, …) \"\nMolimo precizirati koji točno dokazi/podaci/način ocjene će se smatrati dostatnim za ispunjenje kriterija najboljeg odnosa, da ne bude prepušteno slobodnoj procjeni konzultanata/evaluatora.","Nije prihvaćen","Nije prihvaćen.\nU obrazloženju kriterija navedeno je na koji način (putem koje dokumentacije i podataka) prijavitelj treba opisati tj. opravdati (iznos) troškova. Ocjena „kvalitete“ tj. ispunjenosti ovog kriterija (kao i svakog) ovisi o ocjeni osobe/tijela koji provodi evaluaciju (to je zadaća evalutaora)."]
[10,"HRVOJKA SKOKOVIĆ HARAŠIĆ","2. Prihvatljivost prijavitelja i kriteriji isključenja,\n2.2. Prihvatljivost projekta          ","\"7.1 predstavlja li inovacija (inovacija organizacije poslovanja i/ili inovacija procesa i/ili proizvodna inovacija) koja će biti uvedena projektom novost ili značajno poboljšanje u odnosu na tržište, odnosno, dodatno se boduje ako inovacija prelazi razinu samog prijavitelja i predstavlja inovaciju i na tržištu. \n\nEU i globalno tržište podrazumijeva doseg inovacije unutar i izvan zemalja europskog zemljopisnog prostora; \nNacionalno tržište podrazumijeva doseg inovacije unutar Republike Hrvatske; \nLokalno tržište podrazumijeva doseg inovacije unutar Istarske županije;\n\nRazina Prijavitelja  podrazumijeva doseg inovacije unutar poslovanja Prijavitelja.  - Inovacija predstavlja inovaciju za tržište EU-a ili globalno tržište - 20 bodova\n\n- Inovacija predstavlja inovaciju na nacionalnom tržištu (Republika Hrvatska) - 15 bodova\n\n- Inovacija predstavlja inovaciju na lokalnom tržištu (Istarska županija) - 10 bodova\n\n- Inovacija predstavlja inovaciju samo na razini Prijavitelja - 5 bodova\n\"\nKriterij ocjene kvalitete Inovativnosti - ljubazno molimo razmotriti redistribuciju težinskog čimbenika (pondera) ili neku drugu izmjenu ovog Kriterija ocjene kvalitete s obzirom na činjenicu da je puno izglednije da inovaciju na razini EU-a ili globalno može postići proizvodna inovacija u odnosu na inovaciju procesa ili inovaciju organizacije poslovanja.","Nije prihvaćen","Nije prihvaćen.\nPozivom se definiraju vrste inovacija koje su predmet financiranja te ne vidimo razlog za međusobno diferenciranje. Dakle, Pozivom se ne potiče/ne preferira nijedan od prihvatljivih tipova inovacija."]
[11,"HRVOJKA SKOKOVIĆ HARAŠIĆ","2. Prihvatljivost prijavitelja i kriteriji isključenja,\n2.2. Prihvatljivost projekta          ","U Kriterijima za ocjenu kvalitete navodi se: \"4.1. udio proizvodnih procesa koji su predmet inovacija u ukupnim proizvodim procesima    \n\nKriterijem se utvrđuje vrijednosti jednog ili više proizvodnog  procesa prijavitelja, a koji su predmet inovacija (projekta) i ukupne vrijednosti proizvodnje prijavitelja čiji je dio (proizvodni proces/i) predmet projekta.\n\nProizvodnim procesom se smatra  sustav koji inpute pretvara u proizvode u što ulaze robe (dobra) i usluge. Inputi sustava su: energija, materijali, rad, kapital i informacije.\n\nPrijavitelje je dužan navesti i opisati trenutnu vrijednost proizvodnog procesa koji je predmet inovacije koje se provodi putem projekta u ukupnoj vrijednosti svih proizvodnih procesa unutar poduzeća. \n\nKriterij se provjerava u postotnom smislu (udio).\n- Sva vrijednost proizvodnje prijavitelja tj. svi proizvodni procesi predmet su inovacija kroz projekt (100%) – 10 bodova\n\n- Jednako ili više od 50% vrijednosti proizvodnje prijavitelja tj. proizvodnih procesa predmet su inovacija kroz projekt – 6 bodova\n\n- Manje od 50% vrijednosti proizvodnje prijavitelja tj. proizvodnih procesa predmet su inovacija kroz projekt – 3 boda\n\"\nLjubazno molimo navesti popis procesa koji će evaluatori uzimati u obzir kako bi se omogućila veća transparentnost prilikom ocjene navedenog kriterija. Ovako naveden kriterij podložan je subjektivnoj ocjeni prijavitelja, a kasnije i evaluatora (nepotrebna \"siva zona\" mogućeg prijepora kod ocjene).","Primljeno na znanje","Primljeno na znanje.\nPopis procesa koji će se uzimati u obzir je onaj koji Prijavitelj prezentira u svojoj projektnoj prijavi, a sukladno pojašnjenju iz opisa kriterija. Ovakve kriterije nije moguće definirati na nižoj razini s obzirom na obuhvat različitih prijavitelja i sektora. Ne slažemo se da se radi o „sivoj zoni“, već upravo o nečemu što je smisao i zadatak evaluatora."]
[12,"HRVOJKA SKOKOVIĆ HARAŠIĆ","2. Prihvatljivost prijavitelja i kriteriji isključenja,\n2.2. Prihvatljivost projekta          ","Molimo primite na znanje informaciju vezano za tržište rada u odnosu na pokazatelj vezan za zapošljavanje te s tim povezane težinske čimbenike u Kriterijima za ocjenu kvalitete. U trenutnim uvjetima manjka radne snage, pritom uzevši u obzir pokazatelj inovacije proizvoda, procesa ili metode rada, navedena 2 kriterija gotovo su u koliziji. Ukoliko je namjera donositelja politika da se prijavitelje stimulira da kroz ovaj Poziv zaposle eventualne viškove radne snage koji se mogu pojaviti uslijed aktivnosti prelaska na klimatski neutralno gospodarstvo u IŽ, razumljiv je zadani pokazatelj, no statistika pokazuje kako se na razini Županije \"uvozi\" radna snaga, dakle čak nedostaje radnika, što će zasigurno imati utjecaja na interes prijavitelja, a kasnije u provedbi i na uspjeh korisnika. S druge strane, ukoliko zbog strateških dokumenata navedeni pokazatelj mora ostati, molimo razmisliti o ublažavanju težinskih faktora (bodova) u Kriterijima za ocjenu kvalitete (smanjenje značaja tog pondera).","Primljeno na znanje","Primljeno na znanje.\nRazmotrit će se ublažavanje težinskih faktora u granicama koje dopušta sustav bodovanja unutar kriterija za odabir operacija odobrenih od strane Odbora za praćenje."]